**ΟΡΟΙ ΚΑΙ ΕΠΕΞΗΓΗΣΕΙΣ**

**ΚΕΦΑΛΑΙΟ 4ο**

1. **Αυτάρκεια**: η οικονομική πολιτική που εφάρμοσε ο Ιωάννης Βατάτζης για την ανόρθωση της οικονομίας του κράτους της Νίκαιας με την απαγόρευση εισαγωγής ειδών πολυτελείας από τις ιταλικές πόλεις
2. **Βουβωνική πανώλη**: ή Μαύρος θάνατος ή πανούκλα. Αρρώστια που διαδόθηκε σε όλη την Ευρώπη το 14ο αιώνα και εξόντωσε περίπου τα δύο πέμπτα του ευρωπαϊκού πληθυσμού.
3. **Γαζήδες**: φανατικοί πολεμιστές της πίστης τους οποίους χρησιμοποίησε ο Οσμάν ή Οθμάν για τις πρώτες κατακτήσεις του.
4. **Γενίτσαροι**: εθελοντές μισθοφόροι ή στρατιώτες στρατολογούμενοι με τη βία από τους υποτελείς χριστιανικούς πληθυσμούς στην υπηρεσία του σουλτάνου. Αποτέλεσαν ανεξάντλητη πηγή διοικητικών υπαλλήλων και στρατιωτών.
5. **Εκατονταετής Πόλεμος (1339-1453):** πόλεμος ανάμεσα στην Αγγλία και τη Γαλλία, ο οποίος συμπλήρωσε την πείνα και τις επιδημίες της εποχής και συντέλεσε στην εξαθλίωση των φτωχών και σε εξεγέρσεις
6. **Ζηλωτές**: φιλελεύθερη παράταξη στη Θεσσαλονίκη που κατέλαβε την εξουσία από την αριστοκρατία και διοίκησε την πόλη για εφτά χρόνια (1342-1349).
7. **Ιππείς**-**τιμαριούχοι**: στρατιωτικό σώμα που οργανώθηκε από τον Ορχάν, το οποίο συνδεόταν άρρηκτα με το σουλτάνο λόγω της παραχώρησης τιμαρίων και της ενίσχυσης της επιθυμίας για νέες κατακτήσεις.
8. **Ρούμελη**-**Χισάρ**: επιβλητικό φρούριο στις ευρωπαϊκές ακτές των στενών του Βοσπόρου, το οποίο απέκοψε την πρωτεύουσα από τα λιμάνια του Ευξείνου και στέρησε τη δυνατότητα να προμηθεύεται σιτηρά από εκεί.
9. **Τρίτη Ρώμη**: η Μόσχα θεωρήθηκε ως Τρίτη Ρώμη, γιατί ο τσάρος Ιβάν Γ΄ νυμφεύτηκε την ανηψιά του τελευταίου βυζαντινού αυτοκράτορα, υιοθέτησε το δικέφαλο αετό στα λάβαρά του και εισήγαγε στη Μόσχα το βυζαντινό τελετουργικό.